Forbrugerombudsmanden advarer mod flere falske konkurrencer på Instagram - Forbrugerombudsmanden\nUdskrevet den 30-04-2017 12:58:10 fra forbrugerombudsmanden.dk\nNyhedForbrugerombudsmanden advarer mod flere falske profiler, der i øjeblikket florerer på Instagram. Det kan koste forbrugerne dyrt at give deres kreditkortoplysninger.\nPressemeddelelser Rapporter og publikationer Tilmeld nyhedsbrev Forbrugerombudsmanden advarer mod flere falske profiler, der i øjeblikket florerer på Instagram. Det kan koste forbrugerne dyrt at give deres kreditkortoplysninger. Forbrugerombudsmanden er blevet opmærksom på flere sponsorerede opslag fra følgende falske profiler:\nelgiganten_dk, der annoncerede med et par ’Beats by Dre’ til 49 kr. og en ’Harman Kardon Onyx Studio 2’ til 49 kr. humac_dk, der annoncerede med et par ’Beats Solo Wireless’ til 49 kr.\nbilka_fields, der annoncerede med et par ’Onyx Studio 2’ til 49 kr.\nmcdonalds_online, der annoncerede med et ’gavekort på 2.000 kr.’ til 49 kr. Når man klikker videre, viser det sig, at man ikke køber høretelefoner, en højtaler eller et gavekort, men derimod blot betaler for at deltage i en konkurrence om et af produkterne. Med småt står det anført, at man samtidig tegner et medlemskab hos jobportalen www.123jobresume.com til 299 kr./mdr.\nKonkurrencen er hverken udbudt af eller i samarbejde med Elgiganten, Humac, Bilka eller McDonalds. Forbrugerombudsmand Christina Toftegaard Nielsen siger:\n”Antallet af falske konkurrencer på de sociale medier og på nettet er ek-sploderet den senere tid. Jeg opfordrer derfor alle forbrugere til at være ekstra kritiske over for de tilbud og konkurrencer, de møder – særligt hvis de samtidig skal give deres betalingsoplysninger.”\nTjek afsenderen - se efter fluebenet Hvis du ser et blåt eller gråt flueben på en Facebookside eller en Instagramprofil, betyder det, at afsenderen er verificeret af Face-book/Instagram, og at der derfor er tale om en autentisk side eller profil.\nSe om der er negative kommentarer på ”væggen” eller under opslaget. Vær dog kritisk, selv hvis ikke der er negative kommentarer, da brugeren kan have slettet negative kommentarer.\nHvis du er i tvivl om tilbuddets troværdighed, kan det betale sig at bruge 2 minutter på at google afsenderen. Tjek væggen. Se på profilens andre opslag/væg. Hvis der kun er daggamle opslag, så kan det være tegn på, at profilen er falsk.\no at du vil have dine penge tilbage Derudover skal du straks kontakte din bank, hvis du uberettiget har fået trukket penge fra din konto. Banken kan i visse tilfælde tilbageføre dine penge uden om den erhvervsdrivende. Nedenstående billeder er eksempler på de falske Instagram-konkurrencer.


Her er fem veje til fremtidens vækst (Børsen, 17/12/2018)\nHer er fem veje til fremtidens vækst\nAf Af Ida Sofie Jensen, Koncernchef i LIF, Lars Aagaard, direktør i Dansk Energi, Anne Lawaetz Arhnung, adm. direktør i Landbrug & Fødevarer, Katia K. Østergaard, adm. direktør i HORESTA og Anne H. Steffensen, adm. direktør i Danmarks Rederiforening\nDet er afgørende for dansk økonomi, at den nye erhversfremmebestyrelse stiller skarpt på erhverv med vækstpotentiale\nNår Danmarks nye erhvervsfremmebestyrelse for første gang mødes, så venter der dem lidt af en opgave. De skal erstatte både de regionale vækstfora og Danmarks Vækstråd, der alle nedlægges.\nDe får ansvaret for en decentral erhvervsfremmeindsats, der skal være til gavn for virksomheder i hele Danmark og sætte rammerne for kommende erhvervsklynger, regionale indsatser og den kommunale erhvervsudvikling.\nDe skal med andre ord styrke udviklingen i dansk erhvervsliv og skabe grundlaget for innova-tion og vækst i hele landet. Ikke så lidt. Og af utrolig stor betydning for dansk erhvervsliv og dansk økonomi.\nStil skarpt på De fem Styrker\nVi repræsenterer fem styrkepositioner i dansk erhvervsliv, der spiller en afgørende rolle for dansk økonomi.\nDerfor har vi etableret et tæt samarbejde, som skal sikre, at vores vækstpotentiale udnyttes optimalt. Vi kalder os selv De fem Styrker og repræsenterer hvert femte job i Danmark.\nFødevarer, turisme, lægemiddelindustri, energi og søfart eksporterede i 2015 tilsammen dansk producerede varer og tjenester for i alt 519 mia. kr.\nOg når vi trækker den nødvendige import fra, tjente De fem Styrker 270 mia. kr. hjem til Danmark. Det er halvdelen af den totale danske eksportværdi i 2015.\nVirksomheder indenfor De fem Styrker beskæftigede sidste år 534.000 danskere i alle områder af landet, på øerne, i vandkanten, i landdistrikterne og i byerne.\nAntallet af beskæftigede i vores erhverv er på fire år vokset med 32.000, og alt peger på, at væksten vil fortsætte de kommende år.\nDet er derfor afgørende for dansk økonomi, at den nye erhvervsfremmebestyrelse stiller skarpt på De fem Styrker og sikrer, at der er de rette betingelser for fortsat udvikling, vækst og jobskabelse.\nMangel på arbejdskraft er lige nu en af de største hindringer for udvikling af dansk erhvervsliv, og derfor er mere arbejdskraft uden tvivl en afgørende nøgle til at løsne trykket på vækstbremsen.\nMålrettet uddannelse, omskoling, opkvalificering samt gode hænder og hjerner fra udlandet er alle brikker i puslespillet om en bedre dansk konkurrenceevne.\nTilsvarende kan en effektiv og målrettet erhvervsfremmeindsats sætte gang i væksten.\nDe fem Styrker leverer på hver deres måde noget særligt, når det handler om at skabe vækst og velstand til Danmark.\nUanset om det er ved at sejle på stort set alle større have verden over eller ved at have et godt brand, som trækker turister til Danmark, så er det altafgørende for dansk økonomi, at vi har disse styrker og fortsat udvikler dem.\nSkiftende regeringer har derfor også valgt at koble generelle forbedringer af dansk erhvervslivs rammevilkår med indsatser rettet mod specifikke sektorer.\nGennem målrettede vækstteams har man håndteret nogle af de særlige udfordringer, som kun gælder for et udsnit af erhvervslivet.\nDer er mange særlige forhold, som kan være en showstopper for velfungerende virksomheder, uden at det rækker på tværs af hele erhvervslivet.\nDen sektorspecifikke tilgang har virket med succes og givet resultater.\nDerfor opfordrer De fem Styrker også Danmarks Erhvervsfremmebestyrelse til at skabe sektorspecifikke rammer for udvikling og vækstskabelse - ikke mindst for Danmarks fem styrkepositioner. Hvor svaret i nogle erhverv er stærke klyngedannelser med nationalt forskningsmæssigt ophæng, er det i andre erhverv etablering af videnstunge og fokuserede innovationsmiljøer.\nEller stærke lokale indsatser afhængigt af stedbundne kvaliteter og ressourcer. Det skal den fremtidige nationale strategi tage højde for.\nEn gevinst for Danmark\nEn forenklet og mere effektiv erhvervsfremmeindsats vil blive en gevinst for hele Danmark, hvis der vel at mærke netop tages højde for forskelligheder - og tages afsæt i danske styrkepositioner.\nHer kan man ikke komme uden om De fem Styrker. Den økonomiske aktivitet indenfor de fem styrkepositioner skaber ringe i vandet, som kommer andre brancher til gode.\nFor hver gang vores erhverv tjener 100 kr., skabes der 33 kr. indirekte indkomst i den øvrige danske økonomi.\nDet betyder, at omkring en femtedel af Danmarks bnp kommer fra aktiviteter i de fem styrkepositioner og i tilknyttede erhverv.\nDe fem Styrker ønsker Danmarks Erhvervsfremmebestyrelse tillykke med udpegningen og rigtig god arbejdslyst.


Detaljer\tBjarne Søby 06 feb 2018\nDen nye vintersæson kan opleves fra på fredag den 2. februar (Kyndelmisse) til og med den 25. februar 2018, så der skrives historie, når Haven for første gang er åben i skolernes vinterferie, under det kinesiske nytår, til fastelavn samt Valentinsdag.\nSe en smagsprøve på lyset i Tivoli her:\nMed Vinter i Tivoli folder Haven sig ud på en måde, man aldrig har set før, til glæde for både børn og voksne, lokale og turister. Der vil være udvalgte, kendte forlystelser åbne, men også helt nye overraskende vinteraktiviteter, med skøjtebanen foran Nimb som en af dem.\nAktiviteterne er i høj grad tænkt til familier med børn og andre barnlige sjæle, der holder vinterferie. For livsnydere vil lyset i Tivoli være den store oplevelse, et magisk lys, der ikke minder om nogen anden Tivoli-sæson. Det samlede lysudtryk vil være markant i den mørke februar måned, ikke mindst fra de nye installationer og kunstværker. Haven vil have åbne restauranter – med Tivoli Food Halls gastronomiske tilbud, som det helt nye.\nPingonesien kendt fra Rasmus Klump rykker ind på Plænen\nI vinterlandskabet på Plænen står en 15 meter høj, specialdesignet Tivoli-iglo med en diameter på 30 meter, der lyder navnet Pingonesien. Igloen tager afsæt i det verdensberømte danske Rasmus Klump-univers med fokus på Pingo-figuren. Igloen indeholder en række overdækkede tematiserede vinteraktiviteter, hvor de yngre gæster kan boltre sig på rutschebaner, klatre på stejle klatrevægge og deltage i sneboldkampe.\nLyset spiller en større rolle end nogensinde\nI forbindelse med vintersæsonen har forlystelseshavens lysdesigner, Jesper Kongshaug, indbudt en række kunstnere til at vise lysscenografier, der sætte Haven i et særligt vinterligt lys. Tivoli er i samme periode en medaktør i Copenhagen Light Festival, der finder sted i København i perioden. (www.copenhagenlightfestival.org) Her er det værd at nævne Ane Nejsum, der ved hjælp af pixel mapping på Nimbs facade, har fået den til at skiftevis ’fryse´ og ’smelte’. Hun har desuden skabet et grafisk værk på en nyopført lysbaldakin ved Tivoli Søen.\nTivolis Udviklingsafdeling har skabt installationen Origami-svaner med lys flyder på søen. Svanerne er inspireret af H.C. Andersens eventyr De vilde Svaner. Det er også Tivolis egne kreative hoveder, der har givet Hovedalléen interaktivt stjernestøv. Denne form for projektioner er ikke set udendørs før. Den nye Islabyrints belysning er inspireret af et værk, Jesper Kongshaug har skabt til Soho i London.\nVølvens Spådom, Tango Jalousie på Tivoli Søen\nPå Tivoli Søen er der premiere på to nye, originale lysshows. Vølvens Spådom fortæller den nordiske mytologis dramatiske ragnarokhistorie med laser-lysshow og nydesignede illuminationer på vandet. Den anden nyhed er bygget op omkring Jacob Gades udødelige evergreen ”Tango Jalousie”.\nDet er også omkring Tivoli Søen gæsterne kan opleve ”Little Sun Light Swarm” skabt af den dansk-islandske kunstner Olafur Eliasson. Værket består af 33 lamper, der svæver mellem træerne i geometriske former med skiftende lysfremtoninger.\nRestaurantfestival og ny madstade rykker ind i Tivoli\nTivoli Hjørnet med Food Halls 16 madstader, restauranter og designbutik har også åbent fra Havesiden. Cafe Norden er den nye dreng i klassen og rykker fra i dag ind Tivoli Food Hall. Cafe Norden vil servere klassiske retter – alt fra øllebrød, brændende kærlighed til avocadomadder med et twist samt præsentere en række hjemmelavede drikke og cocktails. I uge 6 introduceres ”Tivoli Dining Week,” der byder på skræddersyede menuer fra fredag den 2. til torsdag den 8. februar (booking nødvendig).\nVinter i Tivoli ligger i en periode, hvor danskere har vinterferie samtidig med, at der er en række mærkedage. Der bliver pustet nyt liv i fastelavnstraditionen med udklædning og tøndeslagning tre gange om dagen i ni dage i træk. Der bliver skruet op for romantikken i forbindelse med den noget nyere tradition Valentinsdag, hvor gæsterne udover kærlighedsmenuer, kan skrive sit hjertes udkårne på et hjerte og hænge på broen på Tivoli Søen. Derudover bliver det kinesiske nytår, der i år står i hundens tegn også fejret.\nWonderful Copenhagen jubler over nye tiltag\n”København bliver mere og mere populær som vinterdestination. Der har været fremgang i turismen i hovedstadsregionen en årrække, og de tre kolde måneder i første kvartal har de seneste år haft en markant større fremgang end året som helhed. Det er en rigtig positiv udvikling, som vi arbejder på at styrke,” siger Mikkel Aarø-Hansen og han fortsætter: ”Det kræver bl.a., at der er et attraktivt udbud af oplevelser året rundt, og her spiller Tivoli en stor rolle. Efter at have styrket udbuddet af oplevelser i hovedstaden i efterårssæsonen og i julen, satser Tivoli nu også på et vinterprodukt, og det gavner for hele destinationen.”\nKørende forlystelser og overdækkede oplevelser i mørket\nUnder vintersæsonen bliver der etableret et malerværksted i H.C. Andersen Slottet, hvor gæsterne kan dekorere krus samt i Orangeriet, hvor børn og voksne kan slippe kreativiteten løs i Tivoli-creariet. Og lave deres egne masker. I Glassalen bliver der etableret en ny biograf, der viser Rasmus Klump film, så gæsterne er sikret oplevelser i tørvejr. Der er tale om udvalgte forlystelser som kører i Haven, og gæsterne kan se frem til ture i den over 100 år gamle Rutschebane, Vinterkarrusellen, Skærsilden, Musikkarrusellen, Istappen, Fyrtårnet, Pingonesien og aktivitetslegepladsen Rasmus Klumps Verden mm.\nFor åbningstider, priser og yderligere information, se Tivolis hjemmeside


Komplet produktions-styringssystem -\nDanfoss Power Solutions fik leveret systemet GO.Guide – ét samlet system, som kan instruere og kontrollere medarbejdernes daglige arbejde\nDanfoss Power Solutions (DPS), som er en af verdens førende mobilhydraulik-leverandører, producerer og sælger en lang række hydraulikkomponenter som også sammensættes til forskellige systemer.\nTidligere led virksomheden under en relativ høj risiko for fejlmontage i forbindelse med hydraulikproduktionen. Denne risiko skulle elimineres ved hjælp af et system, der kunne instruere, overvåge og kontrollere medarbejdernes daglige arbejde.\nFrontmatec fik opgaven og installerede det egenudviklede system GO.Guide, der er i stand til at guide de forskellige medarbejdere via PCere, således de får montereret de rigtige komponenter på den rigtige måde på det rigtige tidspunkt.\n“Vi valgte primært det nye system for at sikre kvaliteten gennem korrekt montage. Der er tale om et visuelt styresystem, der ved hjælp af billeder og grafik fortæller medarbejderne, hvordan den enkelte opgave monteres. Systemet virker fuldstændig efter hensigten.”\nIndkøbschef, Danfoss Power Solutions


Manipulation og forvanskning har kendetegnet bibeloversættelsestraditionen igennem hele kirkehistorien, og at den seneste fordanskning ikke er nogen undtagelse fra det generelle billede, dokumenterede vi i sidste nummer. Denne gang har vi fået adgang til Bibelselskabets arkivmateriale på det Kongelige Bibliotek, og resultatet er blevet en præcisering af forløbet såvel som en yderligere dokumentation af, hvorledes kristologisk dogmatik gang på gang har tilsidesat filologisk videnskabelighed …\nSom vi gjorde opmærksom på i Faklen nr. 1, er en af de mindst belyste fortrædeligheder i kirkehistorien den systematiske forvrængning, som kirkelige oversættere og kommentatorer igennem små to årtusinder har foretaget af de gammeltestamentlige kildetekster for at få dem til at stemme overens med de nytestamentlige.\nMed videnskabelige midler er enhver tilnærmelse de to kildesamlinger imellem da også afgjort et umuligt forehavende, hvilket man blot behøver betænke den uendelige afstand fra den generelle gammeltestamentlige poly- og henoteisme til den nytestamentlige monoteisme for at konstatere.\nAlene problemet med at identificere israelitternes gud som én entydig figur vil man ikke kunne finde konsistent belæg for i det Gamle Testamente. Jahwe er ikke uden videre konsekvent identificerbar med Elohim, og ej heller med El, Eljon eller Shaddaj; religionsfænomenologiske forskelle og nuancer, som imidlertid gerne slettes eller udvandes i oversættelserne, henholdsvis under navnene Herren, Gud, Gud, den Højeste og den Almægtige.\nEksempelvis er El Eljon tydeligvis et tilnavn til Jahwe i 1.Mos. 14, hvorimod Jahwe ser ud til at være Eljons søn i 5.Mos. 32, og i 2.Mos. 6 siger Jahwe, at for »Abraham, Isak og Jakob åbenbarede jeg mig som Gud den Almægtige (El Shaddaj), men under mit navn Jahwe gav jeg mig ikke til kende for dem,« hvilket rimeligvis antyder den gammeltestamentlige forfatters forsøg på dogmatisk at sammenføje to guddomme i én.\nDette gør det naturligvis vanskeligt at definere én israelitisk (hoved)gud, og når man så oven i købet tager i betragtning, at israelitterne i det Gamle Testamente igen og igen henfalder til dyrkelse af kanaanæernes og andre folkeslags guder, bliver den gammeltestamentlige religionsfænomenologiske horisont en ganske anden end den nytestamentlige.\nDogmatikkens sejr over videnskaben\nSelv om vi ser bort fra disse meget intrikate poly- og henoteistiske forhold og i det mindste begrænser os til Jahwe, består under ingen omstændigheder et mindre uoverstigeligt modsætningsforhold denne på én gang krigs- og kulturguddom og den verdensforsagende akulturelle guddom fra det Nye Testamente imellem. Alligevel giver oversættelserne det formelle indtryk, at der overordnet set er tale om én og samme guddom i det Gamle og det Nye Testamente, der simpelt hen hedder »Gud«, men eksempelvis under tiden tituleres som »Herren« og »Faderen«.\nKristendommen har for så vidt altid været definitivt uadskillelig fra opfattelsen af det Gamle og det Nye Testamentes enhed, den tolkning, at det Gamle Testamente leverer baggrunden for og profetien om Kristi komme, hvis opfyldelse det Nye Testamente så præsenterer os for.\nSagligt religionsvidenskabeligt kan denne kobling dog ingenlunde opretholdes, den hører til religionens selviscenesættelse, som f.eks. når Jesus naturligt trækker på den jødiske religiøse horisont, som han givet så sig selv fuldende, og »dokumenterer« sin autoritet med henvisning til Moses: »Thi hvis I troede Moses, ville I tro mig; thi om mig har han skrevet.« (Joh.5,46).\nKristne oversættere er så naturligvis forpligtet på, om ikke lige dette skriftsted, der indlysende nok er en anelse absurd, nu hvor teologerne for længst har opgivet den hypotese, at Moses skulle have »skrevet« så meget som en linie i det Gamle Testamente, så i hvert fald på, at deres kanon udgør to antologier, som traditionen med guddommelig hjemmel hævder abonnerer på én og samme guddom.\nDa dette synspunkt imidlertid umuligt kan opretholdes ud fra hverken religionsvidenskabelig eller filologisk forskning, må det opretholdes dogmatisk, dvs. det er noget, man »tror« på, og som ikke står til videnskabelig debat. Tidligere var der heller intet til hinder for at hjælpe denne »tro« på vej ved autoriserede kommentarer, illustrationer og forfalskede oversættelser, som netop lod læseren forstå, at f.eks. Moses, salmerne og profeterne i det Gamle Testamente forudsagde den kristne messias i det Nye Testamente.\nUd fra en retrospektiv videnskabelig tankegang var der tale om et veritabelt bedrag, men intentionerne var naturligvis de bedste, Kristus var jo Sandheden, hvorfor vel så betvivle hans ord? Hvis Kristus hævdede, at Moses havde skrevet om ham, så havde Moses skrevet om ham, for hvordan i al verden skulle Guds søn – »vejen, sandheden og livet« – dog kunne tage fejl?!\nDet Gamle og det Nye Testamente måtte udgøre en uadskillelig enhed, og Kristus spille en afgørende rolle i begge skrifter, og det skulle oversættelsen naturligvis helst afspejle så hyppigt som muligt. Læseren kunne med andre ord ikke selv konstatere overensstemmelser og uoverensstemmelser det Gamle og det Nye Testamente imellem ud fra en saglig og tekstnær oversættelse, for teksten var i Sandhedens interesse manipuleret, længe inden den gik i trykken.\nKristologi versus filologi\nI vort århundrede er berøringsangsten med helligheden og ufejlbarligheden af den kristne frelser naturligvis forholdsvis opblødt; Buhls oversættelse af det Gamle Testamente fra 1910 og den autoriserede oversættelse fra 1931 viste de første afgørende tegn herpå.\nIkke alene er der ikke en eneste manipulerende fortale eller fortolkende regibemærkning; i en tilføjet ordforklaring i 1931-oversættelsen er der under omtalen af det Gamle Testamente heller intet gjort for at insistere på en religiøs sammenhæng til det Nye Testamente; integrerede tekstnoter gør desuden udtrykkeligt opmærksom på, at »Herren« er en gengivelse af Jahwe, »navnet på Israels Gud«, at »Gud« er en gengivelse af det hebraiske elohim, og at »Herre« er en gengivelse af det hebraiske adonaj.\nTil gengæld er oversættelsen i vidt omfang foretaget ud fra den græske Septuaginta, som alle i dag anser for langt mindre videnskabeligt anvendelig end de hebraiske kilder, og endelig har man heller ikke sparet på de i tusindvis af teksthenvisninger testamenterne imellem, som stadig væk giver det klare indtryk, at der er tale om en kristen enhed.\nBibeloversætter og medlem af Bibelselskabets revisionskomité, Bodil Ejrnæs skriver herom: »Igennem den store mængde af henvisninger til Det nye Testamente, som en lang række gammeltestamentlige tekster er ledsaget af, formidles den kristologiske tolkning af de gammeltestamentlige tekster. 1931-oversættelsen viderefører altså det syn på teksterne, som igennem hele den danske bibels historie har været formidlet, men tidligere helt entydigt, at de er forjættelser om Kristus og indeholder forudsigelser om Jesu liv og virke helt ned i detaljerne. (…) Men med den – man kunne ligefrem kalde det – ophobning af henvisninger til Det nye Testamente, som mange af de gammeltestamentlige tekster er ledsaget af, sker der det, at læseren så at sige bliver udstyret med 'nytestamentlige briller', når de gammeltestamentlige tekster studeres.« (Det danske Bibelselskabs Årbog, 1986).\nKristologisk dogmatik havde stadig forrang for filologisk videnskab, ikke bare ved teksthenvisningerne, men også i oversættelsen, selv om de helt slemme fortaler og regibemærkninger, ikke mindst fra Luther-biblerne var udgået.\nI 70erne påbegyndte Bibelselskabet så en ny oversættelse af det Gamle Testamente. Kravet om en »tekstkritisk og filologisk forsvarlig« oversættelse var fremtrædende, og man lagde nu Biblia Hebraica Stuttgartensia til grund for arbejdet.\nBibeltraditionen determinerer oversættelsen\nI januar 1979 ansøgtes Kirkeministeriet om en godkendelse af fremgangsmåden, hvori »sproglig og videnskabelig standard« blev betonet – kirkelige dogmatiske hensyn var til gengæld fuldstændig udeladt.\nBodil Ejrnæs skriver i sin bog, Skriftsynet igennem den danske bibels historie: »I det hele taget synes det i denne skrivelse magtpåliggende at understrege arbejdets videnskabelighed. Således betones kraftigt medarbejdernes ekspertise og videnskabelige standard (…) Et vidnesbyrd om, hvor centralt begrebet 'videnskabelighed' står i denne skrivelse, er yderligere, at Bent Noack benævnes som 'videnskabelig konsulent', til trods for at hans funktion internt har været defineret som at tage vare på oversættelsens forhold til Det nye Testamente.« (s. 194).\nKirkeministeriet ville dog ikke love økonomisk støtte, hvorfor man i april 1981 ansøgte Kulturministeriet med ønsket om en »sagligt korrekt« oversættelse, der stadig væk ikke omtalte eventuelle dogmatiske kirkelige hensyn: »Når det Danske Bibelselskab har taget initiativet til at lade det Gamle Testamente nyoversætte, skyldes det, at den autoriserede oversættelse fra 1931 – som er den nugældende – både sagligt og sprogligt er forældet. Bibelen er en del af den danske kulturarv, derfor er kendskabet til Bibelen og dermed også til det Gamle Testamente en forudsætning for fuldt kendskab til den danske og europæiske kultur. Derfor betragter det Danske Bibelselskab det som noget særdeles væsentligt, at også det Gamle Testamente foreligger i en sagligt korrekt og samtidig sprogligt letfattelig oversættelse.«\nI ansøgningen til Undervisningsministeriet havde man endvidere tilføjet om grunden til en ny, sagligt korrekt oversættelse: »… også af hensyn til undervisningen i skolerne«.\nDet lykkedes imidlertid ikke at få økonomisk støtte. Intentionerne om en filologisk forsvarlig oversættelse, med henblik også på undervisning kunne åbenbart ikke overtale ministrene – riget fattedes som altid penge.\nEn ny anmodning til Kirkeministeriet havde så endelig held med sig; her hed det som noget nyt, at »enkeltpersoner og grupperinger inden for dansk kirkeliv« kunne komme med forslag til rettelser i oversættelsen på baggrund af foreløbige prøveoversættelser. Endvidere blev det understreget, at provst Svend Aage Nielsen, sognepræst Palle Dinesen og generalsekretær Niels Jørgen Cappelørn havde »til opgave at gennemlæse oversættelsen især med henblik på dens anvendelse i gudstjenesten og i den private bibellæsning, men også med henblik på dens placering i dansk bibeltradition.«\nFor første gang stod det videnskabelige filologiske grundlag ikke alene bag oversættelsesarbejdet, nu var de dogmatiske kirkelige hensyn blevet tilføjet! Og så gav Kirkeministeriet tilsagn om økonomisk støtte.\nI realiteten vejede de dogmatiske hensyn dog ofte tungere end de videnskabelige, længe inden disse officielt blev forelagt politikerne. Allerede i 1977, to år før den første anmodning til Kirkeministeriet om en oversættelse, der stilede mod »sproglig og videnskabelig standard«, havde Svend Aage Nielsen fastslået, at »det er et stykke af kirkens bog og ikke et videnskabeligt aktstykke, vi udgiver« (vor kursiv). Og allerede på et oversætter-seminar i 1975 var de kirkelige hensyn fremtrædende ifølge Ove Kollerup, som i en universitetsopgave om bibeloversættelsen konstaterer: »At seminaret i det hele taget var meget opmærksomt herpå, fremgår alene ved det faktum, at ord som 'kirke' og 'kirkelig' ifølge mine optællinger optræder i positive vendinger ca. 30 gange i referatet!« De første anmodninger til Kirke-, Kultur- og Undervisningsministerierne strejfede end ikke, at man i en videnskabelig oversættelse kunne tænkes at tage andet end videnskabelige hensyn, selv om det åbenbart havde været toneangivende i arbejdet allerede fra 1975. Ja, man havde endog i et udkast til en ansøgning til Kirkeministeriet indrømmet: »Det har fra projektets begyndelse været og er fortsat Bibelselskabets klare og principielle og i grundlovens § 4 begrundede holdning, at det påhviler staten at finansiere en ny autoriseret oversættelse til brug ved gudstjenesterne i den Danske Folkekirke«! (vor kursiv).\nDét blev fortiet i de første ansøgninger, og denne direkte formulering om, at de kirkelige intentioner var med helt fra »projektets begyndelse«, kom aldrig længere end til dette udkast.\nMen da Kirkeministeriet havde lovet økonomisk støtte efter en ansøgning, der tog visse kirkelige forholdsregler, kunne man endelig spille med mere åbne kort. I 1985 skrev man således til Kirkeministeriet: »… det er af vital betydning for kirkens forkyndelse og undervisning, såvel som for skolens religionsundervisning, at Bibelen fremtræder i ny sprogdragt.«\nDet var åbenbart af mindre »vital betydning« for forkyndelse såvel som undervisning, at Bibelen fremtræder i ny videnskabelig dragt.\nDa oversætterarbejdet er afsluttet, nedsætter Bibelselskabet i 1988 en revisionskomité, der ifølge dens kommissorium bl.a. får til opgave at »drøfte og træffe beslutning om oversættelsen af steder i Bibelen, som spiller en afgørende teologisk rolle i den kirkelige tradition, herunder steder i Det gamle Testamente, som er citeret i Det nye Testamente.«\nNu skal oversættelsen altså revideres, hvor skriftsteder spiller en afgørende teologisk rolle i den kirkelige tradition.\nDogmatikken har hermed fået endegyldig forrang for videnskabeligheden. Revisionskomiteen og/eller koordineringsgruppen behandler ikke mindre end 300 citater fra det Gamle Testamente i det Nye Testamente og 5.700 allusioner i det Nye Testamente til det Gamle Testamente!\nResultatet er ikke overraskende blevet en mildest talt manipuleret oversættelse. På visse punkter er den et fremskridt i forhold til 1931-oversættelsen, men på flere er den afgjort et stort tilbageskridt (hvis man da overhovedet meningsfuldt kan bruge én dogmatisk oversættelse som videnskabelig referenceramme for en anden dogmatisk oversættelse).\nI modsætning til både 1871- og 1931/48-oversættelsen, har man f.eks. ladet indholdsfortegnelsen til både det Gamle og det Nye Testamente stå sammesteds, lige efter den første titelside, ligesom man har ladet pagineringen fortsætte fra det Gamle til det Nye Testamente. Intet træk er for småt, når kirkens dogmatik skal underbygges – testamenterne må ikke fremstå som det, de er, to i tid, rum og religion adskilte tekstantologier.\nDesuden er de tekstnoter, som i hhv. 1.Mosebog 2,4, 1.Mosebog 14,18 og 1.Mosebog 15,2 i 1931-oversættelsen gjorde opmærksom på, at »Herren« er en fordanskning af Jahwe, »Gud« af elohim, »Gud den Allerhøjeste« af El Eljon og »Herre« af Adonaj, strøget i 1992-oversættelsen.\nMan har ikke (bortset fra i den sorte paperback-udgave) undladt den store mængde af henvisninger til det Nye Testamente, som utallige gammeltestamentlige tekster er ledsaget af, og som formidler en kristologisk tolkning af de gammeltestamentlige tekster. Om denne praksis i 1931-oversættelsen skrev oversætter og medlem af revisionskomiteen Bodil Ejrnæs, som tidligere nævnt: »Men med den – man kunne ligefrem kalde det – ophobning af henvisninger til Det nye Testamente, som mange af de gammeltestamentlige tekster er ledsaget af, sker der det, at læseren så at sige bliver udstyret med 'nytestamentlige briller', når de gammeltestamentlige tekster studeres.«\nAt 1992-oversættelsen gør præcis det samme, finder hun ingen grund til at kritisere.\nEndvidere er talrige skriftsteder manipuleret af hensyn til kristologisk dogmatik, hvorunder filologisk videnskabelighed er blevet tilsidesat; ikke sjældent har man endog valgt en ordlyd, der er mere dogmatisk, end det var tilfældet i 1931-oversættelsen. Dette eksemplificerede vi med udgangspunkt i tolv teologisk afgørende skriftsteder i Faklen nr. 1, men nu, hvor vi har fået adgang til det Kongelige Biblioteks arkivmateriale om oversættelsesforløbet, har vi hurtigt kunne finde langt flere eksempler på utvetydig manipulation – såvel som ukyndigt sjusk.\nPå denne baggrund turde det være indlysende, at den nye bibeloversættelse ikke er videnskabeligt filologisk acceptabel. En hvilken som helst anden oversættelse foretaget af en hvilken som helst anden kulturhistorisk skriftsamling, der var udarbejdet på denne måde, ville i bedste fald være at karakterisere som en manipulation, i værste en regulær forfalskning – og under alle omstændigheder som en akademisk skandale af de allerstørste.\nI følgende artikler skal vi gå i detalje med en lang række facetter af hele sagen, først ved et interview med en af landets førende eksperter i hebraisk, dr. phil. Frede Løkkegaard, der var professor i semitisk filologi ved Københavns Universitet 1950-1985, og som vi har talt med om oversættelsen fra 1992.\nDernæst gennemgår og imødegår vi den kritik [artiklen: »Bibelselskabets retræte«], som Bibelselskabet og diverse teologer har rejst mod artiklen i nr. 1 i tiden op til redaktionens slutning, hvor debatten stadig kørte, bl.a. i Information; siden dokumenterer vi en lang række nye eksempler, hvor man er fraveget den valgte kildetekst, Biblia Hebraica Stuttgartensia – enten af dogmatiske teologiske hensyn eller simpelt hen grundet manglende hebraiskkundskaber.


Mere om bibliotekernes nye åbningstider - Tårnby\nMere om bibliotekernes nye åbningstider\nKultur- og Fritidsudvalget har vedtaget en markant udvidelse af bibliotekernes åbningstid\nDer er tale om en udvidelse på 10 timer om ugen for hvert bibliotek, så de to biblioteker fremover har åbent henholdsvis 74 og 57 timer. Desuden vil der fremover være søndagsåbent på Hovedbiblioteket året rundt.\nI hele bibliotekernes åbningstid vil der også i fremtiden være faglig bemanding. Udgangspunktet er at opretholde og videreudvikle et levende og spændende bibliotekstilbud: Mulighed for vejledning, udstillinger, undervisning, oplæsning, musik, film, foredrag med videre.\nUdvidelsen af åbningstiden sker med uændret personale. Det vil betyde, at der bliver lidt færre til at hjælpe, især i ydertimerne.\n» Hjemmesiden for Tårnby Kommunebiblioteker


Disse kan tjene på ikke at spare op til pension • Newsbreak.dk\nDisse kan tjene på ikke at spare op til pension\nEn bestemt gruppe af lønmodtagere, der stort set ikke sparer op til pension, kan få gevinst ud af det.\nNogle lønmodtagere kan tjene på at undgå at spare op til pension, skriver Jyllands-Posten. (Arkivfoto). Foto: Henning Bagger/Scanpix\n215.000 lønmodtagere, der ikke er tvunget til at spare op til pension, kan gennem deres liv opnå en gevinst på op til flere hundredtusinder kroner i forhold til dem, der skal spare op.\nDet viser nye beregninger fra pensionsordningen ATP, skriver Jyllands-Posten.\nGruppen består typisk af ansatte i små private virksomheder uden overenskomst.\nGruppen har mere til forbrug løbende og sparer så lidt op, at de som pensionister får folkepensionens fulde tillæg og andre sociale ydelser, som opsparerne ikke kan få i samme grad, skriver Jyllands-Posten.\nDe 215.000, svarende til hver syvende 30-59-årige lønmodtager, betaler konkret mindre end otte procent af deres indkomst ind til pension hvert år, skønt de tjener over mindstelønnen på 230.000 kroner om året.\nDermed tjener de mindst lige så meget som en kassedame, der skal spare 11-12 procent op til pension.\n– De fleste lønmodtagere med en indkomst over mindstelønnen sparer pænt op til pension. Men der er nogen, som ikke gør det, fordi de selv kan vælge. Det giver dem en højere indkomst over hele livet, siger analysechef hos ATP Michael Jørgensen til avisen.\nKonkret viser et eksempel fra ATP ifølge Jyllands-Posten, at en lønmodtager med 350.000 kroner i bruttoløn, som ikke sparer op til pension, over hele livet har en indtægt, som er cirka 312.000 kroner højere end personen med samme løn og 12 procent pensionsbidrag.\nDet er til trods for, at Folketinget for et par år siden indførte nye fradrag for at gøre pensionsopsparing til en god forretning.\nTil Jyllands-Posten siger professor Michael Svarer fra Aarhus Universitet, at Velfærdskommissionen og Det Økonomiske Råds formandskab har argumenteret for obligatorisk pensionsopsparing.\nPensionsselskab betaler millioner tilbage


booking Arkiv - Side 6 af 7 - E-ntertainment\nThomas Evers Poulsen – jeg kan få kvinder til alt THOMAS EVERS POULSEN – Danser, sanger, danseinstruktør, konferencier og foredragsholder Thomas Evers Poulsen – Historien bag om “Vild med Dans” med 5 meget forskellige kvinder – trin for trin. Med klovnen Mia Lyhne, Keld og Hildas søde datter Annette Heick, drengepigen Lisbeth Østergaard, pædagogen Anne-Mette Rasmussen og – Sweethearten Pernille...\nNastja Arcel – “KYS DIT KAOS” – og styrk din livskraft og arbejdsglæde NASTJA ARCEL –Skuespiller, forfatter, konferencier og foredragsholder Nastja Arcel – Er du også træt af at rydde op, rense ud, finde dig selv, få styr på det hele og tage kontrol i et ordentligt arbejdsliv og et smukt, harmonisk hjem med en nydelig familie? Kan du...\nJournalist, krigskorrespondent og foredragsholder MIT LIV SOM KRIGSRAPPORTER Rasmus Tantholdt fortæller om sit farlige, men spændende arbejde, som han brænder for. Der er fortællinger om bl.a. dengang han blev tilbageholdt af en milits i Irak og om hans venskab med flere muslimer. Men der er også fortællinger om de mange overvejelser og svære dilemmaer, han står overfor hver gang han...\nAdmin / 4. september 2017 / Foredragsholder, Nyheder\nTV-vært, Foredragsholder og Forfatter – Jacob Riising Jacob har inden for de seneste år været en af landets mest brugte Tv værter. I alt fra Dansk Melodi grand prix, Quiz programmer i bedste sendetid på DR1 samt rejseprogrammer med sin mor har han underholdt danskerne. Og senest sammen med Mads Steffensen i det nye DR1-program ”Nærradiofonien”, hvor de rejser rundt...\nE-ntertainment.dk / 6. august 2017 / Foredragsholder, Konferencie og ordstyrer, Nyheder, Nyhedsindslag


Om sygdommen COVID-19 COVID-19 i tal Samfund og økonomi\nEn opgørelse viser, at minkavl er forbundet med den største erhvervsmæssige risiko for smitte med COVID-19 blandt forskellige brancher. Ved udgangen af uge 47 havde omkring 29 pct. af alle minkejere i Region Nordjylland været smittet.\nLæs opgørelsen på Statens Serum Instituts hjemmeside.\nMinkavlere har større risiko for covid-19-smitte end andre brancher (ssi.dk)


Nyt job til tidligere CSC-sponsorchef Feltet.dk\nNyt job til tidligere CSC-sponsorchef\n16. april 2008 19:44 af Jesper Johannesen 0\nDen tidligere sponsorchef Ole Egeblad har fundet nyt job.\nHan er netop startet i virksomheden Capinordic, og der venter nogle spændende opgaver – som måske kan komme dansk cykelsport til gode. Ole Egeblad afviser i hvert fald ikke mulighederne og ser frem til et nyt og spændende job.\n"Det bliver rigtigt spændende. Jeg har været i firmaet en uge nu, og det tyder på at være et rigtigt godt valg. Der er store opgaver forude, da Capinordic har nået en størrelse, hvor branding af koncernen bliver en vigtig del af den kommende strategi. Vi er ved at lave en strategiplan over de sponsorater og events, som Capinordic har. Det bliver også rart at komme til et dansk virksomhed i stedet for den amerikanske-engelske virksomhedskultur," forklarer Ole Egeblad\nTeam GLS et niveau op igen?\nCapinordic er netop i disse dage i gang med at formulere strategigrundlaget, og sponsering er en vigtig paramter i brandingen. Capinordic er allerede nu den næststørste sponsor for cykelholdet Team GLS – Pakke Shop.\n"Vi er i gang med at formulere hele strategigrundlaget, og det er klart, at vi skal kigge på de sponsorater, som der er nu, og hvordan de kan bruges og udvikles fremover. Nu har jeg kun været hos Capinordic i en uge, men det er mit indtryk, at virksomheden har været meget godt tilfreds med Team GLS. Det kan være en mulighed, men i princippet er alle muligheder åbne."\nOle Egeblad erkender også, at det hele kan komme til at afhænge af Team CSCs fremtidige eksistens.\n"Det kan åbne mange forskellige perspektiver omkring Team CSC. Fortsætter holdet, så kan andre blive opildnet til også at fortsætte. Stopper holdet, så kan andre blive opildnet til at skrue lidt op for ambitionerne, da man så kan udfylde et hul, men det hele kan også ende med en situation, hvor dansk cykelsport bliver sat år tilbage," slutter Ole Egeblad.\nCapinordic har allerede erfaring med store sponsorater, da virksomheden skal sponsorere den nye multiarena i København som kommer til at ligge i forbindelse med Parken. Arenaen kommer til at hedde Capinordic Arena og forventes opført ultimo 2009. Capinordic er også sponsor for bl.a. FCKs håndboldherrer.


Californien Central Coast fra San Francisco til Los Angeles\nI samarbejde med Keld Johnsen, www.americanwine.dk og Wine Institute of California har vi tilrettelagt en rejse med besøg på American Wines bedste leverandører, suppleret med besøg hos gode venner. Highway 1 fra San Francisco til Los Angeles byder på en af de flotteste køreture i Californien med det brusende Stillehav mod vest og frodige marker og skove mod øst. Vinmarkerne ligger gemt i små lommer i de mange smukke vindistrikter. Filmen Sideways fra 2004 gav Pinot Noir en renæssance, og den afsmittende effekt mær-kes stadig, men vi kommer til at opleve, at området kan meget mere. Priserne er fornuf-tige, fordi navnene ikke er så kendte som nord for San Francisco.\nVi starter i Santa Cruz, hvor vi smager fantastiske Pinot Noir og Chardonnay med Bourgogne som forbillede. Herfra til Monterey, hvor vi bor med en afstikker til Carmel Valley, som også byder på fornem Chardonnay og Pinot Noir. Vi bor i Paso Robles og besøger baglandet, hvor gode vingårde satser på Cabernet Sauvignon. Edna Valley og Santa Maria Valley besøges på vej til uforlignelige Santa Barbara, hvor vi bor de tre sidste nætter.\nVinguide: Ruth Tilgaard\nPris 18.350,- uden fly


Kronisk kampgejst - Blog om livet\nDette indlæg er en hyldest til alle kronikere, der i hverdagen har en kamp gejst i livet som kronisk syg.\nNår vi snakker kronisk syge, så er det tit i forbindelse med ”jeg kan ikke”, ”jeg må ikke” og jeg vil rigtig gerne gøre en indsats for at ændre omverdens syn på kronisk syge.\nVi kronisk syge kan nemlig meget mere end mange tror – Vi er sgu en FORCE!\nLivet som kronisk syg er en kamp på flere måder. Kampen kæmpes dagligt i hverdagens små tiltag af de mindste ting, så som at børste tænder, gå i bad og på wc´et. Bare for at nævne nogle af de ting, som der kan være en udfordring i livet som kronisk syg.\nDerfor skal alle kronikere hyldes for den kroniske kampgejst de udfører hver eneste time 24/7. Hyldes så alle omkring os kan se, at vi har en gejst i livet for at leve så normalt som muligt (vores nye normale).\nKronisk syge har fået et stempel på ryggen og især her i Corona krisen har vi fået artikler, interviews m.m. på alle medier. Hvor vi ”kronisk syge” ikke kan passe vores børn, gå på arbejdet eller være sammen med andre mennesker pga vores dårlige immunforsvar og risikoen fra omverden.\nMEN vi kan og vi vil – være en del af verden, og derfor skal alle vide, hvor meget mange af os kæmper med en gejst for at være en del af verden og i nuet.\nVi er alle forbilleder på godt og ondt. Vores personlighed og opførelse i vores nærmiljø. Den dagligdag vi begår os i, afspejler tit i hvordan mange opfatter kronisk syge og desværre generalisere mange denne opfattelse ud fra dårlige udtagelser og opførelser. Det skal vi to ændre med et enkelt hashtag: #kroniskkampgejst.\nJeg bruger det selv på næsten alle mine indlæg for jeg syntes vi KRONIKERE er super seje og super engagere i livet. Måske endda mere efter vi er blevet syge, fordi vi ved at livet ikke skal tages for let på – det skal LEVES i nuet.\nJeg har gjort min sygdom til min levevej og det kender jeg mange selvstændige stærke mennesker der også har gjort. Det har inspireret mig til ”SYG SUCCES”, opfundet af en kroniker til alle selvstændige kronikere. For vi er mange, mange selvstændige der hverdag arbejde med en kronisk kampgejst for et bedre liv trods multi diagnoser, smerter og uendelige lange perioder hvor alt ikke altid flasker sig i kroppen.\nNu kan du være med på bølgen og gøre en god indsats for mange kronisk syge – vis det positive i dit liv og brug dette hashtag #kroniskkampgejst på dine sociale medier – og jeg vælger med mellemrum, nogle af jeres billeder ud fra dette hashtag og re-poster på min side.\nSammen er vi stærkere og sammen kan vi ændre opfattelsen af kronisk syge. FOR VI ER SUPER MÆND OG KVINDER I FORKLÆDNING.\nMed ønsket om en skøn dag fra mig til dig og husk du er mere end velkommen til at kommentere, dele eller like, det jeg lavet. Men aldrig et krav.\n#hashtag #kroniskesyg #kroniskkampgejs #lisbethsnede #livetmedgigt livet med en kronisk sygdom\nKronisk kampgejst2020-08-062020-08-06https://livetmedgigt.dk/wp-content/uploads/2020/02/LOGO-1200x240-transparant-mørk.pngBlog om livethttps://livetmedgigt.dk/wp-content/uploads/2020/07/banner-kroniskkampgejst-hashtag-livet-med-gigt-lisbeth-snede.2.png200px200px


Langt over halvdelen af de lægemidler, som under en nylig ugelang aktion blev stoppet på vej ind i Danmark, er potensmidler, som ikke er godkendt. Viagra-producenten Pfizer samarbejder med myndigheder i 151 lande for at stoppe ulovlige kopier og forfalskninger.\nOffentliggjort: 31.10.18 kl. 11:26\nUlovlige potensmidler købt af danskere i udenlandske netbutikker bliver i stor stil stoppet i tolden på vej ind i Danmark.\nUnder årets globale aktion mod ulovlig medicin, der går under navnet Pangea, og som Danmark sammen med 115 andre lande deltog i i perioden 10.-16. oktober, var der potensmidler i hele 68 pct. af de forsendelser med ulovligt importeret medicin, som den danske told beslaglagde, og som Lægemiddelstyrelsen nu tilbageholder med henblik på videre efterforskning.\nFalske lægemidler koster EU mia af euro


Tilskud til julearrangementer for socialt udsatte - Naalakkersuisut\nBilledet er fra Narsaqs Julearrangement i 2019 lige inden ca. 40 børnefamilier indtog forsamlingshuset, hvor der var en Julemand og oplæsning af julehistorier. Der blev serveret kaffe og te til forældrene og julegodter for børnene.\nI lighed med tidligere år, har det igen været muligt at ansøge Socialstyrelsen om tilskud til juleaktiviteter for udsatte familier.\nSamtlige kommuner har ansøgt og fået midler til juleaktiviteter, som giver mulighed for at skabe fællesskab og glæde i en ellers presset hverdag og kan være med til at give socialt udsatte en positiv oplevelse i Juletiden.\n41 ansøgninger har fået tildelt støtte og der er i alt uddelt tilskud på 532.820 kr.\nJuleaktiviteterne er fordelt til byer og bygder over hele landet.\nTilskuddet går til mange forskellige juleaktiviteter fx fælles julespisning, afholdelse af juleklip eller julebagning.\nFælles for juleaktiviteterne er, at de er målrettet udsatte grupper i samfundet og støtter op om bl.a. familier, der har økonomiske og andre udfordringer i deres hverdag.\n”Det er altid opløftende at læse om alle de gode initiativer, der er rundt om i landet. Særligt i år har vi kunne se, at mange har tænkt innovativt for at kunne tilbyde socialt udsatte en juleaktivitet inden for Corona-retningslinjerne, ved eksempelvis at dele arrangementet over flere dage. Jeg håber at alle deltagere og deres nærmeste får nogle dejlige fælles oplevelser de kan snakke om og huske tilbage på” udtaler Styrelseschef Helene Broberg Berthelsen.\nFor mere information om uddelingen af juletilskuddet, kontakt Sekretariatschef Sheila Flyckt Steen, Email: shft@nanoq.gl


Texaspoker.dk » Casino bonus\nOnlinespil, specielt inden for online casino verdenen, er blevet til én stor markedsplads, hvor casinoerne forsøger at lokke dig hen til deres stand med det bedste tilbud – både kortsigtet og langsigtet.\nOftest får du et tilbud om ekstra penge til at spille for i form af en velkomstbonus eller loyalitets bonusser.\nI denne artikel kigger vi lidt på hvad en god casino bonus egentlig er, og hvordan du finder den bedste bonus til dit behov.\nVi fortæller dig om:\nFå 500 kr. i casino bonus hos Unibet Casino - KLIK HER!\nUnibet giver også 25 gratis spins bare for at oprette din spillekonto.\nDet er faktisk et bedre spørgsmål end man lige skulle tro, og der findes faktisk ikke noget endegyldigt svar på det. Hvis man ikke umiddelbart tænker nærmere over det, er det nemt nok, bare at gå efter det casino, som tilbyder den største bonus, MEN…\nSå kommer spørgsmålet om hvor stor en bonus du har brug for. Hvis vi som eksempel tager to casinoer, som tilbyder bonusser på henholdsvis 1.000 og 5.000 kr. så er det klart at den sidste ser bedst ud. Men hvis begge bonusser er på 100%, og du kun har tænkt dig at indbetale 500 kr. på din konto, så er det nøjagtig den samme bonus du får begge steder.\nDet betyder ikke nødvendigvis, at begge bonusser er lige gode – blot at du lige skal kigge i bonusvilkårene, inden du kan træffe din beslutning. Det bør du i øvrigt altid gøre. I vilkårene skal du kigge efter gennemspilskravet.\nNu lyder det selvfølgelig altsammen meget godt med sådan en bonus, men der er trods alt mening med galskaben. Det er ikke penge, som du bare får uden videre. Før du kan trække dine bonuspenge og de gevinster, som du har vundet med dem ud fra din spillekonto, skal du have spillet bonusbeløbet igennem et antal gange, og det er naturligvis antallet der er vigtigt.\nVi har set gennemspilskrav fra 10 gange og helt op til 60 gange bonusbeløbet, så det er bestemt ikke ligemeget, hvor du henter din bonus, og der kan være stor forskel fra casino til casino på hvor hurtigt din bonus kan være spillet fri.\nNår du kigger efter gennemspilskravet, er det i øvrigt vigtigt, at du lægger mærke til den præcise formulering. De fleste casinoer vil skrive at det er bonusbeløbet, som skal spilles igennem et antal gange, men nogle steder kan man se, at det er bonusbeløbet PLUS det oprindelige indskud, og det kan få en bonus til at se lidt bedre ud end den er.\nSom udgangspunkt kan man altså sige, at jo lavere gennemspilskravet er, jo bedre, men der er lige en enkelt ting mere man bør kigge på – især, hvis du ikke har tænkt dig blot at spille på spilleautomater.\nPå de fleste casinoer vil man se at alle spilleautomaterne sender hele din indsats efter gennemspilskravet, så er du spillemaskineentusiast, så behøver du ikke bekymre dig alt for meget om dette punkt. Der er dog nogle casinoer, der sætter begrænsninger på spilleautomaterne også, så det er stadig en god idé at kigge.\nDer hvor der næsten altid vil være begrænsninger er inden for de klassiske bordspil som roulette eller blackjack. Her kan du opleve at det måske kun er 20% eller 10% af din indsats, der bliver regnet med til gennemspilskravet, og nogle steder er disse spil helt udelukket.\nDer findes dog også visse casinoer, der laver en særlig bonus til netop bordspil. Det vil dog oftest være live-spillene – altså de spil, hvor det i stedet for computergrafik er en rigtig dealer, der står foran et webcam og styrer spillene.\nHvordan får jeg en casino bonus?\nDe forskellige casinoers bonustilbud kan måske virke uoverskuelige, men du skal blot se det for hvad det kan være for dig – Ekstra penge, som kan hjælpe dig på vej mod de store gevinster.\nMange casinoer har samme tilgang til bonuspenge, hvilket betyder at så snart du kender fremgangsmåden ét sted, så er du rustet til at spille andre steder.\nSådan får du lov at bruge din casino bonus:\nFølg knappen til casinoet\nGå til kassereren og lav et indskud\nDine bonuspenge bliver automatisk lagt oveni\n… Du er nu klar til at bruge din casino bonus.\nDet er en god måde at prøve dig frem uden at skulle føle dig unødvendigt presset med det samme, eller blot et redskab til at øge gevinsterne.\nFå en casino bonus her\n101 spins gratis


Vores hotel i Paris: Concorde Opera Hotel:\nVi havde en junior suite, som var helt fantastisk:\nFørste aften spiste kæresten og jeg på en steak-restaurant:\nEfter maden mødtes vi med Inger og Pernille til en drink:\nInger fik en Mojito, som så helt vildt godt ud:\nSaint Lazare Banegård……\nLige overfor vores hotel……….\nFin McDonalds restaurant (i midten)……….\nLe Havre Butikscenter……….\nVores forkost lørdag………..\nDesserten var i denne æske………..\n…..nemlig lækre macarons, pistacie og vanilje, som er mine favoritter……..\nJeg fik carpaccio………..\nKæresten fik kalv Milanese…….\nKæresten fik Tiramisu til dessert……….\nJeg fik Crème Brûlée………\nGourmand World Cookbook Awards 2012, Carrousel du Louvre:\nKlar til at skulle afsted………\nDen omvendte trekant, Carrousel du Louvre…………..\nCarrousel du Louvre………\nCarrousel du Louvre………..\nJeg var i det officielle program, som den eneste, selvom vi var flere fra Danmark………\nCarrousel du Louvre…………\nMin bog i godt selskab…………\nHer er alle dem der deltog fra Danmark……\nEn af de officielle fotografer, han var fra Sverige……….\nDe to sygeplejersker og mig……\nEn fransk TV-kok der vandt, omringet af fransk TV……….\nWulffmorgenthaler vandt med deres bog…………\nMin kogebog sammen med mine med nominerede bøger………\nJeg holder min takketale……….\nJeg sidder med beviset på at jeg har vundet, ret uvirkeligt……….\nBeviset på at jeg vandt……..\n…….og sådan ser den ud indeni………\nSmå glas med ketchup og dijon sennep fra morgenmadsbuffeten…………\nDet eneste vi købte med hjem var noget spansk nougat……..\nVores frokost på hjemvejen var hos Dominos Pizza……….\nMin aftensmad på hjemvejen var salat og en limonade……..\nHele ugen op til Gourmand Awards i Paris, var jeg spændt på om turen ville blive til noget. Jeg fik jo min 4. kemo-behandling lige præcis 1 uge inden og det var vigtigt at jeg havde det godt, inden vi begav os til Paris ellers ville det være for stor en risiko. Torsdag var jeg stadig i tvivl om hvorvidt jeg ville være i stand til at tage afsted, men jeg tror at min fysioterapeut hjalp mig. Hun giver mig også akupunktur og satte nåle i nogle steder der ville give mig lidt energi og pludselig vendte det. Den forfærdelige kemo-træthed (den man ikke kan sove sig fra) forsvandt, kvalmen forsvandt samme vej og jeg var klar til at tage afsted – og MEGET lettet 🙂\nVi kørte selv derned, men havde selskab af de 2 søde sygeplejersker fra D6, Odense Universitetshospital (OUH), som syntes at jeg skulle have den oplevelse med. Uden dem var vi ikke kommet afsted, det havde været for risikabelt for kæresten at skulle afsted med mig alene så kort tid efter kemo.\nVores køretur derned gik helt som planlagt. Ingen kø, ingen uheld – men det var langt at køre. Vi kørte af flere grunde. Dels fordi der nok der nok ikke var nogen flyselskaber der ville have mig med så kort tid efter en kemo, dels fordi det ville være for stor en smitte risiko for mig at være på et fly og dels fordi at hvis der skulle ske noget, kunne vi køre hjem med det samme. Vi vidste det ville være en lang tur, men vi kunne gøre så mange stop som jeg havde brug for og alle sørgede for at jeg sad så komfortabelt som muligt, de indrettede sig simpelthen efter mig.\nJeg havde kigget på en del hoteller. Vi ville gerne bo midt inde i Paris så vi ikke havde særlig langt hen til Louvre og så skulle det være lidt kørestolsvenligt, da vi havde kørestolen med derned så jeg kunne bruge den lørdag aften især. Der er utrolig mange hoteller i Paris, så jeg fik hjælp af søde Tina fra FDM-Travel, som jeg har lært at kende. De er altså søde derinde og meget, meget hjælpsomme. Bl. a. sætter jeg meget pris på alle de rejsetips de har derinde fra danskere der har rejst med dem eller som bare har et godt råd. Jeg kigger altid på rejsetips, hvis vi rejser et eller andet sted og hos FDM-Travel er det så nemt, fordi det er samlet på et sted, man skal bare søge på den destination man skal til. Nå, men vi valgte Concorde Opera Hotel, som ligger super centralt i Paris. Få hundrede meter fra Galaries la Fayette (det kendte stormagasin) og lige ved siden af Gare Saint-Lazare (banegården), som er et knudepunkt i Paris for Metro og tog. Det skulle vise sig at det også er et yderst smukt hotel, ligeså smukt som det ser ud på nettet – og lidt til. Det er ikke altid at billeder og virkelighed stemmer overens. Men først skulle vi finde hotellet og ikke mindst finde en parkeringsplads. Kæresten var noget svedt ved at skulle køre rundt i Paris og jeg må sige at jeg forstod ham til fulde. De kører som sindsyge dernede og der er ingen streger på vejen der angiver vejbaner eller noget. Det er bare om at komme først og håbe på at de andre ser en og tager bare lidt hensyn. Desuden er der fodgængere og scootere overalt og de kører både uden- og indenom, de er frygtløse er de. Det var lidt kaotisk, ikke mindst fordi vi kunne se masser af P-skilte, men det var svært at finde nedkørslerne til parkeringskældrene. Endelig fandt vi dog en,fik en parkeringsplads af god størrelse og så var det meget tæt på hotellet, så det var helt perfekt.\nDet var svært for mig pludselig at være i Paris. Efter at Anette døde svor jeg at jeg aldrig mere ville tage til Paris, der er for mange minder forbundet med det. Jeg troede at det måske ville være noget andet at komme til Paris, fordi det ville være i en helt anden anledning, men da vi kørte ind i Paris overvældede følelserne mig. Det gjorde ondt langt ind i hjertet på mig at Anette ikke er her mere. At jeg aldrig mere skal tale med hende, høre hendes stemme og hendes smukke latter. Hende der var indbegrebet af liv, glæde, klogskab og kærlighed døde alt for tidligt pga livmoderhalskræft – det jeg nu lider af – det er ret mærkeligt. Heldigvis oplevede hun ikke at jeg blev syg, det ville have pint hende alt for meget, så det er jeg glad for. Tilgengæld ved jeg så også at hun venter på mig deroppe. Jeg ved at hun synes at det er alt for tidligt, men når det nu skal være, så kan vi endelig være sammen igen. Det finder jeg trøst i.\nDa vi ankom til Concorde Opera Hotel fik vi at vide at vi var blevet opgraderet til en junior suite, hvilket vi ikke havde nogen indvendinger imod – overhovedet 😀 Vi var bare super glade for den ekstra overraskelse. Vores værelse var kæmpe stort med en lille gang med skabsplads, et stort badeværelse med badekåber og badekar og et stort værelse med sofa, stole og en KÆMPE seng (og meget høj seng). I alt 35 kvadratmeter, så det var ikke plads vi manglede. Der stod også en flaske vand sammen med noget chokolade til os, på værelset. Det var dejligt at kunne ligge lidt ned og jeg hvilede lidt mens kæresten tog et bad og gik ud for at se lidt på omgivelserne. Bl. a ville han finde et sted tæt på hvor vi kunne spise. Vi havde aftalt med de 2 sygeplejersker at dele os op og så mødes efter maden til en drink. Kæresten og jeg spiste på en steak restaurant lige overfor hotellet som hed Hippo. Jeg har på fornemmelsen det var en del af en kæde, lidt ligesom Jensen’s Bøfhus, men deres bøffer var dog klasser bedre!! Først fik vi dog lidt brød og nogle lækre, frisklavede chips. Vores bøffer var lækre, møre og med masser af smag. Jeg fik en bagt kartoffel til, kæresten fik grønne bønner som smagte skønt. Bagefter var det tilbage på hotellet og så mødtes vi med pigerne til en drink. Vi var 2 der fik varm chokolade. Jeg troede bare at vil ville få en kop/krus hver, men nej, vi fik en lille kande hver hvilket faktisk var ret synd, for jeg kunne kun drikke 1 kop. Det var meget tykt og helt bestemt chokolade og ikke kakao. Kæresten fik en velfortjent øl og den anden sygeplejerske fik en mojito, som så meget lækker og indbydende ud. Vi kom af med 50 Euro for de 4 ting, så det var ret pebrede priser de kørte med på hotellet, men det var også roomservice, det blev bragt op af hele 2 servitricer. En til at bære drikkevarerne og en til at bære regningen 😉\nLørdag vågnede jeg op efter en ret god nats søvn. Sengen var lidt hård, men ellers god at ligge i – og så stor så vi næsten kunne blive væk fra hinanden. Den var også meget høj, det var lige før jeg skulle have en lille trappestige for at komme op i den. Kæresten stod tidligt op, for at gå en lang tur i Paris inden den vågnede sådan helt. Han kom tilbage og fortalte at det var virkelig koldt udenfor og at vi skulle pakkes godt ind hvis vi skulle ud. Morgenbuffeten var (selvfølgelig) super lækker, der var alt hvad hjertet begærede – bortset fra pandekager – men ellers. Der var 4 friskpressede juicer + friskpresset æblemost. Der var vel 10 forskellig slag brød, inkl. brioche, oste, marmelader, masser af frisk frugt (udskåret), pålæg, blandede salatblade, revet gulerod, agurk, radiser, tomater, røræg, pølser, bacon, ris, en slags champignonstuvning, små croissant’er og snegle. Alt i alt rigeligt at spise sig mæt i og mætte det blev vi i hvert fald. Efter morgenmaden blev ville kæresten og jeg ud lidt. Da de 2 sygeplejersker også ville samme vej, blev vi enige om at følges. Det var hundekoldt i Paris, så det var med at blive godt pakket ind.\nJeg ville så gerne finde nogle macarons og jeg vidste Ladurée havde et udsalg tæt på hvor vi boede, for der havde jeg været med Anette, da jeg besøgte hende selv i 2010. Ladurée er et af de meste kendte macaron steder i Paris og der laver et utal af varianter. Udsalget findes i et stormagasin meget tæt på Galerie La Fayette. Vi fandt stedet og fik købt lidt macarons. Jeg købte 3 med vanilje og 3 med pistacie, da det er de to slags der er mine favoritter – med en lille fordel til vanilje 🙂 Kæresten og jeg forsatte derfra hen til Galerie La Fayette Gourmet, hvor man finder alt godt man kan komme i tanke om at spise. Det er ligesom KaDeWe i Berlin, hvor der på 6. etage findes et sandt slaraffel land for foodies. Vi gik rundt derinde lidt, men købte kun noget spansk turrón (nougat-agtig) med ristede mandler i, som smager så englene synger. Jeg købte det også sidste gang jeg var i Paris. Eneste fejl at det er ret dyrt og så er det meget svært at få fat i. Det hedder Delaviuada Turrón Duro – cruncy almond turron. Hvis nogen falder over det, så sig endelig til – men pas på det er MEGET vanedannende.\nEfter at have gået rundt i Galerie La Fayette i en ½ times tid gik vi tilbage til hotellet. Vi havde købt skinke, ost, juice og brød i Galerie La Fayette, så vi kunne spise frokost på hotellet. Vi var på hotellet resten af dagen, indtil det var tid til at gå ud og spise, inden vi skulle til Gourmand Awards. Kæresten småsov, fordi han havde det lide underligt og var bange for at han var ved at være syg – og jeg så lidt Netflix på min Ipad. Vores frokost var fortrinlig og det var hyggeligt at sidde og spise på værelset. I og med at vi var så meget på hotellet, var jeg glad for at vi havde fået sådan en stor suite, det er rarere end bare at have et lille værelse. Ved 15.30-tiden begyndte vi så småt at gøre os klar til den store aften. Kæresten hentede kørestolen henne i bilen, fordi den ville jeg have med. Jeg havde på fornemmelsen at stolene ville være dårlige og at jeg ikke ville kunne holde ud at sidde på dem, så er det var bedre at sidde i kørestolen hvor jeg sidder godt.\nKlokken 17 kom de to sygeplejersker op på vores værelse og vi gik ud for at spise en meget tidlig middag. Vi var i tvivl om at hvor meget mad vi ville få serveret, så vi gjorde det sikre at spise først – det skulle vise sig at være en god beslutning. Vi gik over på den anden side af gaden, fra hvor hotellet lå, der lå en række forskellige restauranter. Vi fandt en italiensk restaurant, hvor vi kunne få 2 retter mad for 17 Euro pr. mand, meget rimelig pris. Jeg bestilte en carpaccio med brød til. Den smagte virkelig godt, men manglede noget rucola og lidt frisk, høvlet parmesan ost. Som dessert fik jeg Créme Brûlée, som smagte rigtig skønt, men var lige til den store side (hvilket egentlig ikke er noget skidt), så jeg måtte levne lidt. Kæresten fik kalvekød Milanese og Tiramisu, hvilket også smagte dejligt (jeg fik lige lov til at smage et par bidder). Efter at have spist gik vi tilbage til hotellet for lige at benytte toilettet inden vi fik hjælp til at få prajet en taxi som havde plads til en kørestol. De tjenende ånder var så venlige at spørge om vi skulle til modeuge. Det grinede vi lidt af, men det var da en kompliment. Modeugen er dog først i denne uge 😀 Jeg tror at det var ligeså meget fordi vi skulle til Carrousel du Louvre, hvor der tit afholdes store modeshows under modeugen. Vi ankom til Carrousel du Louvre ved 19-tiden, i god tid inden det gik løs. Det startede først kl. 20. Men inden vi fandt ud af hvor vi skulle hen osv. så gik tiden. Alle kogebøgerne der var nominerede var udstillet, så vi gik på jagt for at finde min – og vi fandt den – den stod i fint selskab sammen med andre danske (og skandinaviske) bøger. Vi vidste på forhånd at vi skulle sidde ved bord 9 (ud af over 100 borde), helt oppe på forreste række. Vi tjekkede bordlisterne for at se hvem vi skulle sidde med. Vi skulle sidde sammen med 2 danskere, som kom fra KageKompagniet, 2 kvinder hvis ekspertise er at lave kage. De var super søde og nemme at tale med – og de var oprigtig glade på mine vegne da jeg vandt. Vi fik os placeret og da vi så stolene var jeg virkelig glad for at jeg sad i kørestol, det var nogle værre pinde. Et par af de høje herrer fra Gourmand Awards kom og hilste på mig, fordi jeg har haft mailet en del frem og tilbage med dem, det var hyggeligt at få sat et ansigt på. Bordene var 10 personers, runde borde hvor der stod vand, vin svenske kødboller, tyttebær marmelade, sennep, forskellig knækbrød og noget ost der mindede lidt om pecorino, men det tror jeg ikke det var. Det var som om de havde valgt et svensk madtema af en eller anden grund. Flere af dem der er involveret i Gourmand Awards er også svenskere, uden jeg helt ved hvorfor. Ved hvert kuvert var der også brød med foie gras. Det var nok noget virkelig sølle mad, bliver jeg nødt til at sige. Kødbollerne var ikke noget at prale af og det samme kan siges om knækbrødet. Foie gras er jeg ikke så meget til – og det er ikke ud fra et idealistisk synspunkt – men smagsmæssigt er jeg bare ikke vild med det. Osten var faktisk det bedste. Der skulle også være chokolade ved hver hvert bord, men det var der altså ikke ved vores – og det skulle endda have været Valrhona – så det var vi kede af at vi gik glip af. Kl. 20.30 gik de i gang og da der var flere der skulle nå et fly, gik det ret hurtigt. Der var masser af priser der skulle uddeles omkring 89 tror jeg og alverdens lande var repræsenteret. Der var nogle fra Aserbajdsjan, Mexico, Spanien, Tyskland, Frankrig, England, USA, Australien, Japan, Kina, Afrika, Danmark osv så der var en broget flok af mennesker og det gjorde det vældig spændende at være der. Ca. midt i det hele var blev det tid til at uddele prisen i min kategori som hed “US Cuisine“. Jeg havde ingen tro på at jeg ville vinde overhovedet, idet jeg var oppe mod en amerikaner, en japaner, en tysker og en franskmand. Jeg forestillede mig at amerikaneren og franskmanden var favoritter. Amerikaneren af indlysende grunde og franskmanden fordi det blev holdt i Paris. Så jeg sad der, totalt uforberedt da mit navn blev råbt op. Jeg har altid syntes at det var lidt pjattet at begynde at græde over at få sådan en pris og der sad jeg og fik den største klump i halsen, det var den vildeste følelse, måske især fordi det kom så meget bag på mig. Kæresten og de 2 sygeplejersker syntes at de havde set flere indikationer på at jeg ville vinde, jeg havde ikke opdaget noget som helst – eller i hvert fald ikke taget dem som indikationer på at jeg ville vinde. En af indikationerne syntes de havde været da præsidenten for det hele kom ned og sagde til mig, at hvis jeg vandt så skulle jeg ikke komme op på scenen, de ville komme ned til mig. Jeg ved ikke hvor jeg var henne i mine tanker, men i hvert fald var det aldrig faldet mig ind at jeg ville vinde, så jeg blev pludselig revet ud af min egen lille verden og fik stukket en mikrofon i hånden, fordi jeg skulle holde en takketale. Det blev vist noget værre vrøvl og jeg kan faktisk overhovedet ikke huske hvad jeg fik sagt, men det har garanteret været fuldstændig usammenhængende, fordi jeg var så uforberedt. Jeg ved dog at jeg fik takket mit forlag, Nyt Nordisk Forlag. Men prisen er jo mindst lige så meget grafiker Pia Darfelts og fotograf Line Falcks, som det er min og forlagets fortjeneste. Vi har alle en andel 1/4 hver, fortjeneste i denne bog, som ikke kunne være skabt uden en af de andres tilstedeværelse. Forresten så har Line Falck lagt nogle flere af de utrolig smukke billeder ind på hendes side, tag et kig HER. Hun har – sammen med Pia Darfelt – skabt en hel unik stemning i bogen, som gør at jeg i hvert fald føler mig godt tilpas når jeg åbner bogen.\nNå men tilbage til aftenen til Paris. Det var så vildt at få udleveret beviset på at jeg havde vundet i min kategori. Faktisk tror jeg at de danskere der var nomineret, de vandt i deres kategori. Wulffmorgenthaler vandt ungdomsprisen. Jeg mener at Claus Meyer vandt brød-prisen og det danske landshold i grill vandt BBQ prisen, så det var en rigtig god dag at være dansker på og jeg er uendelig stolt af min pris, som står synlig fremme herhjemme. Mange har spurgt mig hvad jeg vandt? Jeg vandt æren og et diplom der viser at jeg vandt. Efter jeg havde fået min pris var klokken over 22.00 og jeg var ved at være træt, så vi bestemte os for at tage hjem. Jeg har også ved at være træt af at sidde og havde nogle smerter. Så kæresten fandt en taxa, som kunne transportere os tilbage til hotellet. Da vi kom tilbage til hotellet, fik vi lige lidt at drikke for at fejre det – jeg var helt høj af det hele – og også vældig træt.\nSøndag stod vi tidligt op. De åbnede for morgenmaden kl. 06.30 og vi var blandt de første der var dernede. Vi ville køre tildigt, så vi kunne komme hjem. Da kæresten ville ned til bilen med tingene var garagen lukket, det vidste sig at P-kælderen var tilknyttet en butiksarkade og ikke havde åbnet om søndagen, en detalje vi havde overset, så nu var gode råd dyre. Kæresten til tilbage til hotellet og spurgte om de kunne hjælpe og det ville de gerne, men de ville ikke love noget, de sagde at det var muligt at vi blev nødt til at blive der en ekstra dag. Det ville have været ok hvis det kun var kæresten og mig, men vi havde også et ansvar for de 2 sygeplejersker, der skulle hjem og arbejde om mandagen og ellers ville miste penge for en hel dag, derfor blev vi nødt til at gøre alt. Heldigvis blev portneren til P-kælderen overtalt af en fra hotellet til at åbne for os, så vi kunne komme afsted. Vi blev lidt forsinkede, men kom afsted ved 9-tiden og med de problemer vi havde, var vi glade for i det hele taget at komme afsted.\nJeg tog et par ekstra morfinpiller inden vi kørte, for at være på forhånd med smerterne, fordi jeg skulle sidde så længe. Vi holdt selvfølgelig pauser undervejs og spiste også både frokost og aftensmad, men vi sad også rigtig meget. Jeg klarede det virkelig godt hvis jeg selv skal sige det. Det tog 12 timer inkl. pauser og vil holdt vel 4 eller 5 pauser. Vi var hjemme lidt før klokken 21 og jeg tror at det er sikkert at sige at vi alle var godt trætte. Kæresten kørte hele vejen på nær godt 70 km, hvor den ene af sygeplejerskerne kørte. Jeg må ikke køre bil længere, hvilket er virkelig irriterende, men jeg får for meget morfin og morfinlignende medicin, så bilkørsel med mig selv som chauffør, den tid er ovre.\nDet eneste dramatiske der skete – heldigvis – på vores vej hjem var at vi blev stoppe af politiet. Det var mens en af sygeplejerskerne kørte og det var helt synd for hende, for hun blev så nervøs for at hun havde kørt for stærkt. Det viste sig at være toldere og da vi ikke havde noget med – og kæresten forklarede hvorfor vi havde været i Paris – fik vi lov til at køre igen.\nDet var en fantastisk tur og jeg er så uendelig taknemmelig overfor de 2 sygeplejersker at de gjorde dette. De gjorde det i deres fritid og betalte for sig selv, det var virkelig stort af det. Det viser hvilket stort hjerte de har. Uden dem var den tur ikke blevet til noget. Det havde været for stort et ansvar for kæresten at have taget mig med derned alene, så kort tid efter jeg havde fået en kemo-behandling. Den eneste grund til at vi kom afsted og jeg fik den store oplevelse med, var pga dem og den næstekærlighed de udviste. Det vil jeg altid være dem taknemmelig for og vil aldrig kunne takke dem nok…….\nEfter jeg kom hjem oplevede jeg mere omtale end jeg nogensinde har oplevet, dels pga. at jeg vandt og dels fordi jeg har kræft. Jeg sagde ja til alle der kontaktede mig, ikke fordi jeg syntes at det er fedt at være i medierne, men fordi jeg så gerne vil fortælle min historie. Jeg kommer i Alt for Damerne her i marts eller april måned, jeg har været i P4, Berlingske og i JydskeVestkysten. Jeg vil så gerne udbrede alles kendskab til HPV-vaccinen, hvor vigtig den er for både piger og drenge – mænd og kvinder. Den yder beskyttelse helt op til sidst i 40’erne. Selvom beskyttelsen falder, så synes jeg stadig at det er pengene værd. Indtil du er 27 år er vaccinen gratis resten af året ud. Men ligesom vaccinen er vigtig, så er det også – mindst – ligeså vigtig at tage imod tilbuddet om celleskrab og at få en underlivsundersøgelse hvert år. Hvis jeg kan være med til at redde et menneskeliv ved at fortælle min historie, så har det jeg går igennem ikke været forgæves – så har mit liv ikke været forgæves – og det er det jeg gerne vil opnå.\n←Macaroni cacio e pepe + en tomatsauce med soltørrede tomater……….\nKyllingekødboller med æble, cheddar og chili………..→\nDet lyder som om I har haft en helt fantastisk tur, og hvor var det da godt du kom afsted.\nStort tillykke med prisen, det er sku sejt 🙂\nSidder her og småklukker og glædes så meget på dine vegne – og sikken en historie du har at fortælle 🙂 Jeg slugte den med smil om munden og tårer i øjenkrogene, mens jeg tænkte, hvor god du er til at suge øjeblikket til dig og opleve med alle sanser. Det lyder som en fantastisk tur – og endnu en gang – hvor var det flot du vandt . Tillykke – tillykke – tillykke Kh. Anne\nDu er super til at beskrive din tur til Paris, synes næsten jeg var med, så levende fortæller du om dine oplevelser og stor tak for det – jeg elsker Paris. At du udviser taknemlig overfor de 2 sygeplejersker der ledsagede dig på turen, forstår jeg til fulde – de besidder menneskekærlighed så det batter, det har vi alle sammen brug for i vores forstyrrede Verden. Du vandt – det kan du være rigtig stolt af, det er bare så vel fortjent. Knus fra Lene O.\nGitte L. B.\nJeg er igen rørt til tårer… Allerede da jeg så de smukke billeder. Det lyder som en helt igennem fantastisk tur for dig. Tænk, der findes så gode og rare mennesker, som de to sygeplejersker, som var med til at gøre denne tur til virkelighed for dig. Hvor var det godt du kom afsted, når du nu også løb med prisen. Har ønsket tillykke andetsteds, men skriver det gerne igen – TILLYKKE.\nHåber du har lidt mere ro på nu, så du nyde og fordybe dig i alle dine oplevelser den sidste uges tid.\nVid at, dine opskrifter og kogebog bliver brugt med glæde. Du gør en forskel i denne verden – du er et smukt mennesker, som fortjener alt det bedste.\nDu er simpelthen SÅ sej, Birthe. Mange gange tillykke med awarden.\nHvor var det spændende at læse dit indlæg – næsten som at være der selv. Du skrive så skønt, levende. Mange dejlige billeder.\nHVOR ER DU SMUK BIRTHE.\nEt stort tillykke med prisen 🙂\nSkøn beretning, og hvor er det skønt, at de 2 sygeplejersker muliggjorde denne store oplevelse. Det lyder til at have været en god tur, med alt hvad der dertil hører. Det var dejlig læsning, og jeg kunne ikke lade være med at smile over, at du var helt blank, men at de andre nok måske havde på fornemmelsen at du ville vinde :o)\nHej, hvor er jeg glad på dine vegne, sikke en fantastisk oplevelse. Til lykke. Din kogebog er altså også god.\nForrige sommer var jeg i Paris – i bil – gør det aldrig, aldrig igen. Så jeg har stor respekt for din kæreste, ved hvor tør i munden han nok også var…\nDet lyder til at du er inde i en periode hvor mad igen spiller en rolle, nyd det – og så ønsker jeg for dig, at det du skal igennem bliver uden for mange frygtelige smerter.\nÅhhr kæreste Birhte, jeg blev helt rørt, da jeg så billedet af at du holder din takketale. Hvor du fortjener det!!\nHvor er det bare nogle fantastiske billeder og hvor ser du SKØN ud!\nIgen tusind gange tillykke med det.\nForresten fik jeg min sidste Hpv-vaccine i mandags. Jeg tænkte på dig da jeg fik den og håber at de kun forsker mere i vaccinen fremover.\nOg så har jeg stavet dit navn forkert! De billede gjorde mig da også helt befippet 😀\nSTORT TILLYKKE Birthe. Hvor var det godt at du fik den tur og den “Award”. Fuldt fortjent. Lyder også som en oplevelsesrig tur. Glæder mig så meget på dine vegne.\nJeg har heldigvis gået til celle-skrab prøverne hver gang. Har fået et keglesnit 2 gange, som heldigvis udryddede de skadelige celler. Min halvsøster døde af livmoderhalskræft, da hun kun var 39 år. Hendes mor døde af det samme…. Min datter på 29 år har også haft celleforandringer, så vi betalte for vaccinationen til hende, da det åbenbart ligger til vores familie. Det er bare SÅ vigtigt at der bliver sat focus på dette – og DET er DU med til med din blog Birthe – TAK for det. Og hvor dejligt at du har det godt for tiden. DEJLIGT at der igen kommer opskrifter fra dig :-). Bliver så glad når jeg ser, at du lægger opskrifter ind – så ved jeg at du har det nogenlunde! – Min datter og jeg følger dig trofast!\nStort tillykke, Birthe!\nOg sikke en dejlig oplevelse midt i al din sygdom – det må da ha været tiltrængt med sådan en god oplevelse 🙂\nHvor er det stort af de to sygeplejersker, som også var med til at gøre turen mulig, jeg synes det er så flot af dem, at de valgte at støtte dig, som i princippet “bare” er en del af deres job.\nKæmpe stort tillykke med prisen, selvom jeg endnu ikke har din kogebog (jeg ønsker mig den i fødselsdagsgave 🙂 ) så er jeg sikker på det er helt velfortjent! Jeg kigger altid herind når jeg mangler en opskrift.\nØnsker alt godt for dig!\nTusind tilykke fra en fan.\nDet lyder som om det har været fantastisk.\nNøj din kogebog giver mig mundvand! Nam! Den skal min mor da have i gave! (Så jeg kan ‘give’ hende ideer til maden) jeg har engang hved en fejl fundet en side over steder hvor folk med kræft kan få rabat. Ps. det var en pdf fil. De beste ønsker


DSB svarer igen: Vi matcher Flixbus på prisen - sn.dk - Forsiden - Midt-Sydsjælland - Næstved\nUnderdirektør i DSB, Aske Wieth-Knudsen, mener, at DSB kan levere et produkt, der matcher Flixbus på prisen. Foto: DSB\nArtiklen: DSB svarer igen: Vi matcher Flixbus på prisen\nNæstved - 03. juli 2019 kl. 14:46\nFredag den 12. juli får DSB en konkurrent i kampen om passagererne, når Flixbus ruller til byen med mellem fire og ni daglige afgange til København - og priser, der begynder ved 29 kroner pr. tur.\n- Vi mener vi har et produkt, der sagtens kan hamle op med Flixbus, også prismæssigt. Vi udbyder således Orange billetter mellem Næstved og København til priser fra 29 og 32 kroner, mens studerende kan rejse til København for 15,50 kroner, hvis de udnytter deres studiekort fuldt ud, siger underdirektør i DSB, Aske Wieth-Knudsen.\nFor pendlerne koster hver tur cirka 50 kroner med et pendlerkort. Her kan DSB være dyrere end Flixbus - til gengæld kan man rejse i myldretiden og DSB tilbyder langt flere afgange end fjernbusserne.\n- Vi har 23 daglige afgange mellem Næstved og København via Roskilde og 16 daglige afgange via Køge Nord. Dermed har vi et komfortabelt og konkurrencedygtigt produkt til og fra Næstved, siger Aske Wieth-Knudsen.\nHan siger samtidig, at selvom DSB er præget af hyppige sporarbejder, er rejsetiden generelt hurtigere end alternativet med bussen.\n- Især i myldretiden har DSB en fordel frem for biler og busser på Køge Bugt Motorvejen, som er en af landets mest trafikerede strækninger. Men jeg håber og tror, at flere vil bruge den kollektive trafik - deriblandt Flixbus - fremfor at gå ud og investere i en ny bil, siger Aske Wieht-Knudsen.\nFjernvarme kommer da fra glasværket\nDet startede med 60 procent, og snart er man helt oppe på 90-92...


• Asien • Filosofi • Kultur og liv • Religion Nye udgivelser Jesus - en j�disk kynikers liv og l�reLang Bernhard Hvem var Jesus egentlig? Bernhard Lang giver her et svar: Jesus var en j�disk udgave af de gr�ske, kyniske filosoffer. Kynismen var en af de retninger Læs mere her...\nAt kortl�gge religion Redaktør Torben Hammersholt N�r religionsforskere giver sig i kast med at kortl�gge religi�se traditioner, forestillinger og praksisformer gennem beskrivelser og forklaringer, opst�r Læs mere her...\nFlere b�ger her... Kommende udgivelser\nGudernes sprog. Klassisk sanskrit p� danskBjarne Wernicke Olesen L�rebogen i sanskrit er den f�rste af sin slags p� et skandinavisk sprog siden danskeren N.L. Westergaards Kortfattet Sa... Læs mere her\nDet gamle �gyptens religi�se litteratur. Fra Pyramideteksterne til Hermes TrismegistosJ�rgen Podemann S�rensen ... Læs mere her


Gasthof Lechner i Rasun Anterselva til Bedste Pris-garanti | Agoda.com\nOberrasen - Rasun di Sopra 30, Rasun Anterselva, Rasun Anterselva, Italien, 39030 - Se på kort\nMere om Gasthof Lechner\nGasthof Lechner er indrettet til både ferie- og forretningsrejsende og ligger idéelt i Rasun di Sopra; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nGasthof Lechner tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Gæsterne på dette hotel har glæde af lufthavnstransport, mødefaciliteter, restaurant, rundvisning, bar på stedet.\nAlle hotellets værelser er indrettede med betænksomme bekvemmeligheder som garanti for uforlignelig komfort. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som boblebad, sauna, skisport, solarium, bordtennis. Uanset hvilket formål du har med din rejse til Rasun di Sopra, så er Gasthof Lechner det perfekte sted til en spændende rejse.


public pissing Pisse sexvideoer | Pisshamster.com\nPisse i bus toilet\n2393\t50% 00:17\n10 minutter piss - beløb 2\nOffentlig tisse efterlader en vandpyt!\nTisse ved siden af et køretøj\n1914\t50% 01:17\nUden for tisse - Yndig Darkhair Euro Jane Pees i parken\nBlonde kaster under broen\nGot2pee Public Pissing Samling 002\nGot2Pee Public Pissing Sammenstilling 005\nBunny tager klasseværelset Piss Break\nTæt på tisse udenfor\n2889\t50% 01:30\nOffentlig piss - Hot Chick lindrer piss desperation nær jernbane\nSød Teenager fanget, når hun pøs udendørs\nSe denne søde tisse udendørs\nBrunette kan ikke gå ud\n2251\t100% 02:57\nSusan er udendørs + desperat efter at pisse\nPornxn Chessie Kay Blinker hendes smukke bryster, når de tisser offentligt\nSe deres mus som de tisse\n18yo Teen Piss Offentligt\nGravid Girl Pissing Offentligt\nPee Standing - Curvy Brunette lindrer sig selv i parken\nPORNXN Henter Lucia Love til public pissing\n1896\t100% 12:26\nBlond Cutie kigger på gaden\nBlond pissing - Wicked Housewife renser køretøjet med sin gyldne piss\n1995\t100% 02:08\nChick nyder at pisse offentligt\nAwesome - udendørs pissing on its good\nTwisted Chick Pisses When At The Swing\nUdendørs tisse for håbløs blond\nVictoria tisse på bussen stopper\n2790\t100% 02:51\nBlonde søde pees i bondegården\n2780\t100% 02:12\nHun vil pisse nu!\nUgudelige rødhårede tisse i naboens svømmepøl\n2159\t50% 02:02\nTisse i træerne\nDenne chick pees foran passeret trafik!\nDenne søde pees i centrum!\nHendes Pissy Wants In Nature\nDrenge tisse på hinanden\nHåpløs rødhåret pisse på jorden\nUdendørs tisse med velsmagende tjekkisk teenager\n1690\t100% 01:38\nFangst Pissing On Night Vision Cctv\n1372\t100% 02:07\nBlonde tisse ved siden af den parkerede bil\nHot Pissing på busstoppestedet\nFræk Udendørs Pissing Toilet Piss School Washroom - Laura Fatalle\nHvis du er i pissende porno som vi er, vil du elske dette public pissing sektion. Selvom pissende fetish kan virke monoton, er det faktisk ret varieret. Der er masser af ting, som folk elsker pissing gør. public pissing kan være et godt eksempel på det. Mange mennesker tænker, "Hej, pissende porno betyder, at du rykker væk med at se din pige, mens hun er på toiled?" men de forstår ikke, hvordan man virkelig kan nyde fetisjer som at pisse. Og fordi du er her, tror vi, at du helt sikkert vil sætte pris på den brede vifte af vores indhold. Især public pissing porno videoer du kan se lige her. Vi tog os tid til at vælge den bedste public pissing clips for dig, men ingen er 100% nøjagtige. Og især hos fetisjer er der mange forskellige smag. For at hjælpe os med at gøre dette afsnit endnu bedre, glem ikke at bedømme eller kommentere videoer, så vi og alle andre ved, hvilke videoer der er værd at vores tid! Det er det, nyd din daglige dosis af public pissing porno!


2.g-tog på linie E - S-togspostlistens arkiv - Off-peak\n2.g-tog på linie E\n2.g-tog på linie E (#501)\nThomas de Laine skrev 2004-02-21 22:52:\nLørdag eftermiddag ved 17-tiden gjorde et 2.g-tog turen til Køge på linie E.\nDet var 7787-8007-8507-7287, og det skete sikkert i forbindelse med den\nsærlige køreplan pga. sporarbejdet ved Svanemøllen station.\nRe: [S-tog] 2.g-tog på linie E (#502)\nBranditten skrev 2004-02-22 11:33:\n2.g-tog set igen afgå fra lby 3 min. forsinket kl. 23.51. Numrene nåede jeg ikke at se, da jeg sad i modkørende s-tog.\nSent: Saturday, February 21, 2004 10:52 PM\nSubject: [S-tog] 2.g-tog på linie E\n> Lørdag eftermiddag ved 17-tiden gjorde et 2.g-tog turen til Køge på linie E.\n> Det var 7787-8007-8507-7287, og det skete sikkert i forbindelse med den\n> særlige køreplan pga. sporarbejdet ved Svanemøllen station.\n> For at besøge din gruppe, gå til:\n> Dit brug af Yahoo! Grupper er underlagt:\nRe: [S-tog] 2.g-tog på linie E (#503)\nAnders Frese Carlsen skrev 2004-02-22 15:58:\nNummeret var som Thomas skrev\nog grunden til jeg var forsinket var p.g.a. at s-tog har valgt at man mellem stationenerne i TKS (Tjenestekøreplanen) mener man skal accelrerer med 1.8 meter i sek og kører med hastigheder mellemstationerne med ca. 105 til 110 km/t og da jeg kunne kun komme op på de ca. 90 til 95 var jeg lidt stolt over kun at være minus 4 i køge og minus 5 på København H. man skulle også køre til perron med ca 70 km/t for at holde tiden mellem KH og Hundige\nFik også bekræftet af en del passagerer at "de gad ikke at køre i det lort".... De glemmer bare, om 5 år betaler de for at se "LORTET" køre som Museums tog.


Strømforsyningen holder toget på sporet | Powerbox\nPowerboxAbout usOur officesPOWERBOX DenmarkStrømforsyningen holder toget på sporet\nDet er meget få elektronikprodukter, der får så mange tæsk, som dem der sidder i togene. Temperaturudsvingene er enorme, transienter er der masser af, og chok og vibrationer optræder ved hver eneste skinnestød. Men både personale og passagerer forventer, at tingene bare virker, og her holder Powerbox’ mangeårige ekspertise inden for jernbaneforsyninger hjulene i gang.\nHvis man ikke lige kan forestille sig, at jernbanedriften har brug for strømforsyninger, så skal man nok tro om igen. Togstyringscomputere, radio- og telefonsystemer, motorstyringskredsløb, kantineudstyr, pengekasserne, WiFi, el-forsyning til pladserne, lys og informationstavler, ATC-systemer, bom- og signalanlæg kræver alle strømforsyninger, og de skal være robuste, pålidelige og i stand til at tåle miljøer, der kan være langt hårdere end mange industrimiljøer. Der er faktisk en betydelig udfordring at fremstille en strømforsyning, der kan godkendes til banedrift.\nDet stiller store krav til strømforsyningsleverandøren. Powerbox, som er Danmarks største leverandør af strømforsyningsprodukter, har for nyligt skiftet navn, ejerkreds og firmaprofil, men det er fortsat de fleste af de oprindelige eksperter, der hjælper kunderne i Powerbox – det rokker et nyt logo og en ændret organisation ikke ved. Udgangspunktet er fortsat de dygtige folk, som branchen kender og de varemærker, som har været på Powerbox’ program igennem mange år. Men ændringerne har selvfølgelig et formål: Med en tæt dialog skal afstanden mellem den tekniske ekspertise og kundernes stadigt mere specifikke behov for strømforsyninger gøres så kort som overhovedet muligt.\nPowerbox har en lang og stolt tradition inden for strømforsyning af banemateriel og har dedikeret en hel division udelukkende til baneapplikationer. Her finder man de ingeniører og brancheeksperter, som kan optimere valget af en strømforsyning præcist til selv de mest individuelle kundespecifikationer. Det gælder uanset, om en kommerciel forsyninger fra standardprogrammet, en modificeret standardforsyning eller en fuldtændigt kundespecifik forsyning er den bedste løsning.\nMan banedrift handler om meget mere en robust og pålidelig drift samt ekstraordinært høje MTBF-tal. Også inden for jernbaneapplikationerne er der i dag så meget fokus på effektivitet og størrelse, power management samt styrings- og power-down funktioner, at samspillet mellem applikationernes intelligente dele og strømforsyninger er blevet meget tættere. Og så er det ikke sikkert, at der lige findes en strømforsyning, som direkte fra producenten hylde kan opfylde kundens mere detaljerede behov. Derfor er det af vital betydning at kunne trække på Powerbox eksperter, når man har en konkret forsyningsproblem, der skal løses. Virksomhedens ingeniører er ikke bundet op på et givent fabrikat, men kan udpege den løsning, der bedst og billigst løser kundens behov ud fra en klokkeklar definition af specifikationerne. Så bliver forsyningen optimal – også til de mest krakilske jernbaneoperatører, som vil have en lang levetid og en snorlige forsyning, der holder togene på sporet uagtet barske omgivelser.\nPowerbox 151211 PM jernbane